CELEX: 52017PC0119
Language: da
Date: 2017-02-28
Title: Forslag til RÅDETS AFGØRELSE om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler angående tilføjelse til fortegnelsen over stoffer i tabel I i De Forenede Nationers konvention om ulovlig handel med narkotika og psykotrope stoffer

EUROPA-KOMMISSIONEN
            Bruxelles, den 28.2.2017
            COM(2017) 119 final
            2017/0049(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler angående tilføjelse til fortegnelsen over stoffer i tabel I i De Forenede Nationers konvention om ulovlig handel med narkotika og psykotrope stoffer 
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Kommissionen for Narkotiske Midler (CND) ændrer jævnligt de fortegnelser over stoffer, der er knyttet som bilag til De Forenede Nationers konvention mod ulovlig handel med narkotika og psykotrope stoffer af 1988 (1988-konventionen), på grundlag af anbefalinger fra Det Internationale Kontroludvalg for Narkotiske Midler (INCB).
            
            
               EU er part i FN's konvention af 1988 i forbindelse med spørgsmål, som behandles i konventionens artikel 12
                  1
               . Artikel 12 behandler stoffer, som ofte anvendes i den ulovlige fremstilling af narkotika og psykotrope stoffer ("narkotikaprækursorer"). 
            
            
               CND er en kommission under FN's Økonomiske og Sociale Råd (ECOSOC), og dens opgaver og beføjelser er bl.a. fastlagt i 1988-konventionen. Den er sammensat af 53 FN-medlemsstater, som vælges af ECOSOC. 12 EU-medlemsstater er aktuelt medlemmer af CND med ret til at stemme
                  2
               . Unionen har observatørstatus i CND. 
            
            
               Den 1. februar 2017 anbefalede INCB at tilføje to stoffer, nemlig 4-anilino-N-phenethylpiperidin (ANPP) og N-phenethyl-4-piperidon (NPP), til tabel I i 1988-konventionen.
            
            
               Ændringer af tabellerne i 1988-konventionen har direkte virkninger for anvendelsesområdet for EU-retten for så vidt angår kontrol med narkotikaprækursorer, idet de stoffer, som føjes til tabellerne i 1988-konventionen, skal indarbejdes i EU-retten
                  3
               . Kommissionen er blevet tillagt beføjelser til at vedtage delegerede retsakter med henblik på at sikre dette.
            
            
               Det er nødvendigt, at medlemsstaterne forbereder CND-mødet, når der indkaldes hertil for at træffe en beslutning om stoffernes opførelse i fortegnelserne, ved at nå til en fælles holdning i Rådet. En sådan holdning bør på grund af de begrænsninger, der følger af Unionens observatørstatus, fremføres af de medlemsstater, som aktuelt er medlemmer af CND, idet de handler i fællesskab i Unionens interesse i CND. Unionen, som kun har observatørstatus i CND, stemmer ikke i CND.
            
            
               Kommissionen foreslår derfor, at der vedtages en holdning på Den Europæiske Unions vegne på det 60. møde i CND i Wien fra den 13.-17. marts 2017 om opførelse af stoffer i fortegnelserne til 1988-konventionen.  
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Retsgrundlaget for dette forslag er artikel 207 sammenholdt med artikel 218, stk. 9, i traktaten om Den Europæiske Unions funktionsmåde (TEUF).
               
               
                  Registrering af prækursorer med henblik på at overvåge handel med disse stoffer er et anliggende, som vedrører den fælles handelspolitik, og artikel 207, stk. 3, i TEUF fastslår, at skal der føres forhandlinger om og indgås aftaler med et eller flere tredjelande eller en eller flere internationale organisationer, finder artikel 218 anvendelse, jf. dog de særlige bestemmelser i nærværende artikel.
               
            
            
               Artikel 218, stk. 9, i TEUF finder anvendelse, uanset om Unionen er medlem af organet eller part i den pågældende aftale. CND er "et organ nedsat ved en aftale" i betydningen i denne artikel, da det er et organ, som har fået overdraget særlige opgaver under 1988-konventionen. 
            
            
               CND-afgørelser vedrørende fortegnelser er "retsakter, der har retsvirkninger" i betydningen i artikel 218, stk. 9, i TEUF. Ifølge 1988-konventionen bliver afgørelser truffet af CND bindende, medmindre en part har indgivet afgørelsen til revision hos ECOSOC inden for den gældende frist
                  4
               . ECOSOC's afgørelse i sagen er endelig. 
            
            
               
                  •
                        Nærhedsprincippet
               
            
            
               Ikke relevant.
            
            
               
                  •
                        Proportionalitetsprincippet
               
            
         
         
            
               
                  Forslaget overholder proportionalitetsprincippet og går ikke ud over, hvad der er nødvendigt for at nå målene, da det omhandler nye narkotikaprækursorer, der giver anledning til bekymring på EU-plan.
               
            
            
               •Valg af retsakt
            
            
               
                  I henhold til artikel 218, stk. 9, i TEUF kræves der en rådsafgørelse for at kunne fastlægge de holdninger, der skal fremføres på Unionens vegne i et organ, der er nedsat ved en international aftale.
               
            
            
               2017/0049 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne på det 60. møde i Kommissionen for Narkotiske Midler angående tilføjelse til fortegnelsen over stoffer i tabel I i De Forenede Nationers konvention om ulovlig handel med narkotika og psykotrope stoffer 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)De Forenede Nationers konvention om ulovlig handel med narkotika og psykotrope stoffer af 1988 ("konventionen") blev indgået af Unionen ved Rådets afgørelse 90/611/EØF
                  5
                og trådte i kraft den 11. november 1990. 
            
            
               (2)I henhold til konventionens artikel 12, stk. 2-7, kan stoffer føjes til konventionens tabeller, hvor narkotikaprækursorer er opført.
            
            
               (3)Kommissionen for Narkotiske Midler bør på sit 60. møde i Wien fra den 13.-17. marts 2017 træffe en beslutning om opførelse af to nye stoffer i tabel I i denne konvention. 
            
            
               (4)Unionen har observatørstatus i Kommissionen for Narkotiske Midler, hvor 12 EU-medlemsstater aktuelt er medlemmer med ret til at stemme. Da beslutninger vedrørende tilføjelse af nye stoffer til tabel I i konventionen hører under Unionens enekompetence er det nødvendigt, at Rådet bemyndiger medlemsstaterne til at udtrykke Unionens holdning til tilføjelse af stoffer til listen i tabel I i konventionen.
            
            
               (5)
                     Ifølge vurderingen fra INCB anvendes to stoffer, 4-anilino-N-phenethylpiperidin (ANPP) og N-phenethyl-4-piperidon (NPP), hyppigt til ulovlig fremstilling af fentanyl og er yderst velegnede til ulovlig fremstilling af fentanyl og en række fentanylanaloger, som er yderst potente syntetiske opioider. Der er dokumentation for, at mængden og omfanget af den ulovlige fremstilling af fentanyl og fentanylanaloger kan medføre så alvorlige folkesundhedsmæssige eller sociale problemer, at det er berettiget at underkaste disse stoffer international kontrol.
            
            
               (6)
                     I overensstemmelse hermed henstillede INCB den 1. februar 2017 til, at CND tilføjer ANPP og NPP til tabel I i konventionen.
            
            
               (7)
                     Ulovligt fremstillet fentanyl og fentanylanaloger har medført alvorlige folkesundhedsmæssige og sociale problemer i visse medlemsstater. 
            
            
               (8)EU-medlemsstaterne bør derfor indtage den holdning i CND, at ANPP og NPP bør føjes til tabel I i konventionen –
            
            
         
         
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne af medlemsstaterne i forbindelse med CND's 60. samling fra den 13. til den 17. marts 2017, er følgende:
            
            
               4-anilino-N-phenethylpiperidin og N-phenethyl-4-piperidon skal føjes til tabel I i konventionen.
            
            
               Denne holdning skal fremføres af de medlemsstater, der er medlemmer af Kommissionen for Narkotiske Midler, idet de handler i fællesskab.
            
            
               Artikel 2 
            
            
               Denne afgørelse er rettet til medlemsstaterne. 
            
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
            
               
               
                     Formand
               
            
         
         
            
                  
                     (1)
                  Rådets afgørelse af 22. oktober 1990 om godkendelse på Det Europæiske Økonomiske Fællesskabs vegne af De Forenede Nationers (FN) konvention om ulovlig handel med narkotika og psykotrope stoffer af 1988.
               
               
                  
                     (2)
                  Belgien, Tjekkiet, Tyskland, Spanien, Frankrig, Kroatien, Italien, Ungarn, Nederlandene, Østrig, Slovakiet og Det Forenede Kongerige.
               
               
                  
                     (3)
                  RÅDETS FORORDNING (EF) Nr. 111/2005 af 22. december 2004 om regler for overvågning af handel med narkotikaprækursorer mellem Fællesskabet og tredjelande (EUT L 22 af 26.1.2005, s. 1) og EUROPA-PARLAMENTETS OG RÅDETS FORORDNING (EF) Nr. 273/2004 af 11. februar 2004 om narkotikaprækursorer (EUT L 047 af 18.2.2004, s. 1).
               
               
                  
                     (4)
                  Artikel 12, stk. 7, i 1988-konventionen.
               
               
                  
                     (5)
                  Rådets afgørelse af 22. oktober 1990 om godkendelse på Det Europæiske Økonomiske Fællesskabs vegne af De Forenede Nationers konvention om ulovlig handel med narkotika og psykotrope stoffer (EFT L 326 af 24.11.1990, s. 56).